
Otpad se očituje kao skandal, dezintegrirajući čimbenik ljudske i svjetske zajednice. Iza čovjeka 
ostaje sve više otpada. Otpad simbolizira nešto nedostojno čovjeka pa ga čovjek želi ukloniti iz svoga 
vidokruga. Rješenje otpada predstavlja zaoštreni problem za svaku novu epohu i naraštaj. Cilj mora 
biti izbjegavanje starog i novog otpada, iako je to pomalo utopija jer je čovjek nesavršeno biće. 

Otpad je vrsta grijeha, jer tehničko djelovanje ostavlja trag disharmonije između čovjeka i 
prirode i dokaz je grijeha u procesu stvaranja. Distanciranje od grijeha izražava se i kao socijalna 
distancija prema slojevima koji se bave njegovim rješavanjem. To su uglavnom novopridošli 
migranti i donji slojevi. 

Prisilno ili dragovoljno bavljenje otpadom oslobađa nas osobne krivnje. Njezina spoznaja vodi 
solidariziranju s »nositeljima starih otpada«, a zajednički rad sadrži elemente pomirenja i osnovu 
društvenog mira. 


Ključne riječi: grijeh, kršćani, otpad, smeće, socijalni mir 


Uzrok ekološke krize možemo objasniti pogrešnim gospodarenjem prirodnim resur- 
sima. Neodrživa industrija (Kane, 1996) ne štuje granice koje je postavila priroda, 
uništava ravnotežu u prirodi i ugrožava brojna područja života. 


Drugo objašnjenje ekološke krize je nestručno postupanje s otpacima industrijskog 
društva. Prema tvrdnjama mnogih, ti se otpaci crpe iz zemlje, obrađuju, kemijski 
mijenjaju, spajaju na različite načine i upotrebljavaju. Nakon toga postaju veliko, čak 
smrtonosno opterećenje za Zemlju i život. Ovdje neće biti riječi o tome koji je od ovih 
dvaju načina promatranja plodonosniji za ekološku etiku; baš naprotiv, ovo pitanje 
neka ostane otvoreno. U odnosu prema ekološkoj krizi, koju se ne pokušava zatajiti, 
česte su pritužbe na pomanjkanje racionalnosti. Pojedince koji su se ozbiljno bavili 
posljedicama industrijalizacije, kaže se, vodili su strah ili utopijske predodžbe, što je 
vrlo negativno za donošenje kako praktičnih, tako i političkih rješenja. Ekološka etika 
ne bi smjela zanemariti ovo razmišljanje, ali u sljedećim promišljanjima ono ne bi 
trebalo biti u središtu pozornosti. To bi trebalo takozvanog normalnog čovjeka moti- 
virati da u okviru preuzete odgovornosti glede skrbi za okoliš postavi pitanje: »Sto me 
može pokrenuti da počnem osobito ozbiljno shvaćati problem skrbi za otpad?« 


Otpad je jamačno zanimljiva tema (Bodege-Wolf, 1984). 
Prvo je susjeda Anna Maier po kanti s natpisom »otpad« pripremljenoj za odvoz 
došla do važnih zaključaka o rastrošnom životu obitelji Schulze iz susjedstva. Koliko 


* Rad se temelji na autorovu izlaganju na hrvatsko-njemačkom simpoziju Goethe-Instituta Zagreb i 


časopisa »Socijalna ekologija« Ekološki izazovi modernom društvu, održanom 25. i 26. travnja 1996. godine 
u Goethe-Institutu u Zagrebu. 

su samo mesa jeli, kako su samo birali nezdrave slatkiše i kolače, kako je nezdrava bila 
čitava njihova potrošnja! Gospođa Maier je kod svojih susjeda ustvrdila pogrešne 
potrošačke potrebe i pogrešan životni koncept. Suprotno tome zaključila je koje su 
potrebe prema njezinom mišljenju ispravne i kako bi prema njezinoj predodžbi trebalo 
izgledati društvo. U novije su doba neki novinari na temelju slučajno ili namjerno 
prevrnute kante za smeće prominentnih ličnosti smislili personality-show. Po limenka- 
ma, staklenkama i različitoj ambalaži prosuđivali su u kojoj su mjeri njihovi takozvani 
uzori trošili neobnovljive sirovine i u kojoj su mjeri na taj način u privatnom životu 
podržavali ono gospodarstvo i tehniku, koji ni izdaleka ne odgovaraju ekološkim 
potrebama i gospodarstvu u kojem se sirovine obnavljaju. Prominentne ličnosti taj 
način novinarskog istraživanja nije radovao. Nisu bez razloga isticali vrijednosti svog 
zaštićenog privatnog života i veliku važnost diskrecije. S druge strane, i oni su morali 
priznati da rezultat nije bila samo kriva društvena romantika. Pogled na prevrnutu 
kantu za smeće omogućio je važan cjelovit uvid u djelovanje i život. 


Etičar može učiti na primjerima gospođe Maier i novinara. Ono što se pronađe u 
smeću ne ukazuje samo na gotovo sudbinski iznos popratnih troškova određenog 
ekonomskog i tehničkog postupka. Na osnovi otpada ne mjeri se ni samo stupanj 
neizbježne ukupne potrošnje (depreciation rate) tehnosfere. Otpad pokazuje naličje 
rastrošnog stila života, koji ne uviđa ograničenost zaliha sirovina, i upravo takve 
gospodarske politike, koja okoliš pogrešno otpisuje kao eksterne troškove. Otpad je 
uvijek istodobno i znak duboke pogreške, u kojoj je čovjek, ako ništa drugo, a ono 
barem sudjelovao. Na problemu otpada etičar može naučiti koje je ponašanje pri 
potrošnjii kupnji pravilno. Osim toga, može otkriti i nedostatke tehnosfere, industrije, 
ekonomije, čak i nedostatke kulture.! 


1. OTPAD/STARI OTPAD 


Što je uopće otpad? Otpad prije svega nije pojam koji valja vezivati isključivo uz 
tehniku i industriju. Jasno je da ne možemo nazivati otpadom sve ono što nam se kroz 
usporedbu s korisnim tehničkim instrumentom ili normalnom industrijskom proiz- 
vodnjom takvime može učiniti. Poboljšanjem tehnike jamačno se može spriječiti 
nastanak određenog otpada. U evolutivnom prikazu tehnike otpad je zapravo privre- 
men i relativan. Neprestano nas privlači utopija: Može li se otpad konačno sasvim 
izbjeći? Prirodoslovna znanost može radikalnije označiti što je »otpad« a što »korisna 
tvar«, a ponekad to može odrediti neovisno o tehničkoj proizvodnji. Za biokemičare 
otpaci su strane tvari, koje u određenom trenutku više ne ulaze u spojeve s postojećim 
prirodnim tvarima, premda su za to sposobne. Suprotno tome, korisne su tvari za njega 
sve tvari koje se u određenom trenutku spajaju s prirodnim tvarima. Mjerilo razliko- 
vanja otpadai korisnih tvari je zatvoreni kružni tijek prirodnih tvari. Za ekologa otpad 
je skup svih elemenata koji štete ekološkom sustavu tako da on više ne djeluje kao 
univerzum sastavljen od biotičkih i fizikalnih elemenata. Za njega otpad ne predstav- 
ljaju tvari koje se mogu integrirati u taj univerzum. Definicije otpada počivaju na 


1. Nema sumnje, idealom tehničkog razvoja valja smatrati zatvoreni kružni tok materije i energije. Vrsta i 
količina otpada mogu pokazati gdje se u tome ne uspijeva — zbog korištenja krivih materijala i nedostatka 
know how-a. Vrsta i količina otpada, posebice otpada koji se, čak ni nakon pokušaja konverzije, nikako 
više ne može upotrijebiti u tehničke svrhe, predstavlja manifestaciju svega onoga što je izgubljeno za 
životni tijek. 

životnim i energetskim ciklusima, koji se ne mogu nekažnjeno zanemarivati, ili — 
sasvim općenito — na ekološkom sustavu. Valja se prisjetiti primjera CO,, azbesta, 
dioksina i radioaktivne tvari. 


A što je — u ovom kontekstu otpada — stari otpad (Altlast)? Pojam stari otpad 
označuje u pravilu napuštena mjesta na koja je ranije nanošen otpad (Altablagerungen) 
i zagađene površine napuštenih proizvodnih pogona (Altstandorte) koja na osnovi 
provedenih procjena opasnosti (na sumnjivim površinama) konkretno ugrožavaju 
ljudsko zdravlje i/ili okoliš (Eberle, 1989). 


Osim onoga što je već rečeno za stari otpad valja još spomenuti i pojam trajne 
nesnošljivosti sa svijetom (čovjeka). 


Šire značenje pojma »stari otpad« je jasno, ali njegova kvaliteta sama po sebi nije 
strogo određena. Od sredine sedamdesetih godina pod ovim se pojmom podrazumi- 
jevaju prije svega stara odlagališta, nekadašnja industrijska postrojenja i ekološka 
zagađenja (Apenini, pustinje Sjeverne Afrike, turistička područja, smetlišta medicin- 
skog otpada, itd.). Nekad je i to bio »otpad«, naime, otpad proizvodnje, skladištenja, 
raspodjele i potrošnje dobara i usluga. Ono što je rečeno o otpadu, odnosi se i na stari 
otpad. Valjaih promatrati ili u međudjelovanju s korisnim tvarima ili ih procijeniti kao 
slabe točke gospodarstva i tehničkog razvoja, punih nade i uvjerenih u napredak, 
dakle kao omen našeg industrijskog društva. U prvom slučaju nema izbora i treba se 
s tim pomiriti. U drugom se slučaju pruža mogućnost korekcije tehničkog društva. 


2. OTPAD — KULTUROLOŠKO ODREĐENJE 


Definiciju otpada ne bi nipošto nikada trebalo rješavati samo u okviru tehničkih i 
prirodnih znanosti. O definiciji se brine cijela kultura. Njemački jezik ima na raspola- 
ganju riječ»smeće« (Mill), koja se upotrebljava u mnogim kontekstima. Pri tom pojmu 
u prvom planu nije mjerljivi, racionalno određeni industrijski otpad ili ostatak teh- 
ničkih procesa, nego tvar koja se razlikuje od tobože boljeg dijela čovjeka i koja ne 
smeta samo njegovu nosu. »Smeće« označuje realnost koja je proizvod rada, koja se 
ne može svladati i koja predstavlja smetnju. Stručnjaci — estetičari i tehničari — znaju 
ponajprije što je smeće i na koji se način njime pravilno postupa. Dakako, oni sami ne 
prljaju ruke. Oni pomažu pri pronalaženju nadzornika 1 na temelju: promatranja 
pravom smislu riječi valja smatrati »prljavim smećem«. Iz ovog postupka možemo 
zaključiti sljedeće: nadzornici su, začudo, vremenom poprimali ponešto od smrada 
tvari kojima su raspolagali. Homo sapiens, sjedeći na gomili otpada, omraženim sloje- 
vima društva prepušta stjecanje znanjai vještinana ovom području. U srednjem vijeku 
bili su »kopači zlata«. U novije su doba prezreni i obilježeni slojevi koji su se bavili ' 
obnavljanjem vrijednosti otpada bili pripadnici nomadskih naroda. U Indiji su to do 
današnjih dana ostali bez promjene Pariji, nedodirljivi. Od 1587. godine u Berlinu je 


2. Uširoj definiciji starog otpada u pojedinim Saveznim zemljama, u koje obuhvaćaju samo Altablagerungen 
(napuštena mjesta na koja je ranije nanošen otpad) i Altstandorte zagađene površine napuštenih proiz- 
vodnih pogona, Ustanova za privatizaciju (Treuhandanstalt) obrađuje i posjede na kojima se nalaze 
postrojenja koja su još uvijek u pogonu. Tako se razlikuju komunalni, gospodarski otpaci, ostaci 
proizvodnog procesa (u kombinaciji s ostacima kamenja i građevinskog otpada) te »divlje« naslage iz 
prošlosti. Pod Standort (površine proizvodnih pogona) pazi nujevan zemljišta, vodovodne sustave, 
područja vojne industrije. 

za odlaganje otpada bio nadležan krvnik. Žene su oduvijek imale posebnu ulogu u: 
procesu odlaganja otpada (Schultz, 1992). 


U Beču su se o čistoći brinule prostitutke ošišane do kože. U američkim, a tako i u 
velikim gradovima Savezne Republike Njemačke, prljavi posao odvoza smeća uvijek 
je pripadao grupi useljenika koja je posljednja stigla u zemlju. Ta neugodna stvar bila 
je obilježena kao nešto nehumano, s groznom posljedicom da su je »niža ljudska bića« 
što je brže moguće trebala ukloniti iz vidokruga ostalih, jer nije bilo volje da se 
promijeni ponašanje i način proizvodnje. Obnavljanjem vrijednosti otpada uvijek su 
se bavili članovi neintegriranih marginalnih skupina — strvinari i muhe u životinj- 
skom svijetu. O otpadu se brinuo najslabiji član hijerarhije u borbi za hranu, predstav- 
nik vrste osuđen na smrt, koji u očima samih privilegiranih pripada zoni smrti. I danas 
bavljenje otpadom ponižava. Možemo reći da još uvijek postoji povezanost između 
pojma otpadi skupina na marginama društva. Taj se posao povjerava tipu čovjeka koji 
je spreman ispunjavati želju svih ostalih da se ne moraju suočiti s popratnim proizvo- 
dima svoga načina rada i života. Osim toga, smatra ga se dovoljno beskrupuloznim da 
zaobiđe postojeća odlagališta i spalionice te transportira stari otpad željezničkim 
vagonima i brodovima u zemlje, u kojima nerazvijeno i navodno politički zaostalo 
stanovništvo prema njihovom sudu ionako nema pravo na čist okoliš. Profesionalac 
koji se bavi odlaganjem otpada tako mora prihvatiti na sebe omraženost zbog kršenja 
svetih standarda prosvijećenosti i napretka na području otpada. Danas na području 
zbrinjavanja otpada primjećujemo i jednu začuđujuću pojavu. Velikim se angažma- 
nom pokušava normalnog čovjeka osposobiti za »stručnog odlagača otpada«. S po- 
moću kanta i vreća za otpad u različitim bojama svakog pojedinca valja poučiti 
odvajanju sastojaka, koji su u širem smislu upotrebljivi i onih koji to sa sigurnošću 
nisu. Prozirna spremišta pred vratima stambenih zgrada i vila predstavljaju preteče 
drukčijeg načina razmišljanja i katarze u društvu. Stručnjak ovdje nema nikakav 
utjecaj. Svatko je u potpunosti odgovoran sam za sebe. Međutim, prije nego netko 
Započne s hvalospjevom o demokratskoj zrelosti i participaciji, koja se u manjoj mjeri 
oslanja na brigu drugog pojedinca o otpadu i smeću, valja reći da ta briga nije ništa 
manje problematična i zbunjujuća. Upravo suprotno. Strah od tvari koje preostaju 
nakon uporabe tehnike i nakon potrošnje dobara — radioaktivne tvari, dioksina — 
poprima nevjerojatne razmjere. Nije li otpad naposljetku ipak »simbol« načina opho- 
denja s okolišem kojem ne nedostaje tragike? Ne ukazuje li to na činjenicu da tu 
problematiku nitko neće moći riješiti sam. 


3. ETIKA OTPADA 


Jedno je zajedničko svim kulturološkim odrednicama. Problem otpada i starog otpada 
uvijek ukazuje na antropogenetski karakter sudjelovanja i na taj način ujedno na 
sudjelovanje u ovisnosti o odgovornosti. Sve što se prividno odvija prema prirodnim 
zakonima može se ipak pokušati svesti i na djelo koje je prouzrokovao čovjek. Drugi 
zakon termodinamike, primjerice, govori ne samo o nezaustavljivoj potrošnji energije 
i materije, nego implicira i uzrok u čovjeku, kada se radi o trajanju i intenzitetu 
potrošnje. Dana konstelacija ukazuje ne samo na aktualni trend, nego također i 
postulira zahtjev koji se postavlja čovjeku, naime, da vlastitim naporom produlji 
intervale potrošnje. O tome u kojoj mjeri čovjek ispunjuje tu »obvezu« postoje različita 
mišljenja. Ako čovjek unaprijed računa s nekim neodređenim ostatkom kao otpadom, 

koji na kraju nolens — volens mora otkloniti (end of the pipe), prihvatit će ga i neće se 
potruditi točnije kalkulirati svoju odgovornost. Ali, ako mu je postalo jasno da vrsta i 
količina otpada odlučuje o sudbini njegova svijeta, točno će i pravodobno provoditi 
u proizvodnom procesu neku vrstu efikasne kontrole (efficiency control) potrošnje | 
resursa. Na taj način upravlja protokom materije s ciljem da na kraju ostane samo 
određen, neophodan postotak otpada ili štetnih tvari. On će zapravo pokušati svjesno 
iu cijelosti isključiti nastanak otpada ili ga — kako se to danas običava reći — htjeti 
izbjeći. 

Otpad i stari otpad ustvari su etički pojmovi. Očituju se promatraču kao dijelovi 
svijeta, koji su zbog jednostranog tehničkog načina razmišljanja i djelovanja preostali 
sadašnjem i budućem naraštaju kao balast ili naslijeđeni balast i to onaj koji priječi 
čovjeka u oblikovanju stila života usklađenog s prirodom i stvaranju humanog (pra- 
vednog) svijeta. 


Neriješeno je pitanje kojom se metodom može postaviti norma prema kojoj se može 
odrediti što obuhvaćaju pojmovi otpad i stari otpad. Nije dostatno, a to je slučaj kod 
utilitarizma, samo slijediti dinamiku društva koja uvijek iznova određuje ono što valja 
odbiti. Ako se načelno i bez obzira na pojedinu kulturu otpad suprotstavi prirodi, valja 
svakako uzeti u obzir složenost i posljednjeg od ovih dvaju pojmova. Na ovom mjestu 
valja samo naznačiti neizostavnu teološku svijest važnu za etičku motivaciju i skupa 
snjom spremnost na djelovanje. 


4. OTPAD/SMEĆE I GRIJEH 


Kršćanski nauk o grijehu nudi etičaru još jedan, iako ne tako čest put, na kojem može 
saznati kako valja sagledati smeće i otpad te postupati s njima u korist čovjeka. 
Ponašanje vjernika mogli bismo opisati kao vrisak zaprepaštenja. Premda se smatra 
»krunom božjeg stvaranja«, proizvodi zaprepašćujuće mnogo smeća. Ne pričinja li mu 
naposljetku prljavština i otpad neku vrstu iskonskog zadovoljstva? Ne izgleda li kao 
da i sam živi na smetištu? Jedno je sigurno, on dopušta da se smeće gomila na smeće. 
Kada to religiozan čovjek vidi, prisiljen je govoriti o grijehu i iskonskom grijehu. 


Kako to? Velika količina otpada, od kojeg je samo mali dio prouzrokovan odre- 
đenom greškom, a čini se da je veći dio stari otpad (nastao ne baš protiv volje), očituje 
se kao pojava koju teolozi nazivaju »grijehom«. Jedan bi primjer iz književnosti to 
mogao pojasniti. Mnogi su pročitali djelo Moby Dick. Melville opisuje u dojmljivoj 
priči o Ahabu bespoštednu borbu kapetana s velikim bijelim kitom, zbog kojeg je u 
prvom sukobu ostao bez desne noge. Moćna životinja pliva otvorenim morem i ostaje 
pobjednik. Nitko ne posjeduje sposobnost i snagu da je ulovi. Upravo suprotno, 
svakome tko se odvaži na taj pokušaj prijeti opasnost od samouništenja. Naposljetku 
Ahab uviđa sljedeće: »Protiv Moby Dicka pomaže samo Bog.« — Kit može simbolizirati 
- onošto kršćani nazivaju »grijehom«. Koliko god podsjećao na neman iz svijeta bajki, 
ovdje utjelovljuje čudovište koje je plod čovjekove mašte i djela. Slika kolosalne ribe 
točno ilustrira pojam grijeha. Teški su grijesi, prema riječima teologa, od presudne 
važnosti za čovjeka (materia gravis). U tom smislu kapetanov uzvik glasi: U slučaju 
ovakvog kolosalnog grijeha kakav se nudi u pojavi Mobyja Dicka, može pomoći samo 
Iskupitelj. Vrijedi i obrnuto: ovisno o tome u kojoj se mjeri neki grijeh smatra grijehom, 
čovjek ima potrebu za Iskupiteljem, a u vapaju za njim vidi svoje spasenje — svoju 
sudbinu, svoju domovinu, svoj red i svoju sreću, svoj ljudski bitak. 

Ako perspektiva spasitelja ostane skrivena, čudovište maštom i djelima postaje 
uništavatelj. Covjek kojemu prijeti opasnost od čudovišta, sumnja u sebe, osjeća se 
ugroženim i prljavim. U romanu Williama Perera Blattyja Egzorcist (1971.), stari 
svećenik, kojega je opisao Teilhard de Chardins, na sljedeći način tumači pravi 
karakter zla — hipostazu grijeha: »Ono do čega je njemu (personificiranom zlu) doista 
stalo, jest pokušaj da nas navede na očaj, da se odreknemo vlastite humanosti, da u 
sebi u cijelosti vidimo životinje, da se osjećamo ogavnima i trulima, bez dostojanstva, 
bezličnima i bezvrijednima«. Poruka je: ako netko u slučaju fascinacije zvane grijeh 
izgubi dar spoznavanja i slobodu, spušta se na razinu nižih ljudskih bića (S. Kierke- 
gaard, C. G. Jung). Čovjek to može izbjeći, tumači svećenik, samo ako se cijelim svojim 
bićem obrati onome, koji nema ni trunke neljudskosti, naime, Isusu Kristu, Spasitelju. 


Dakako da se ni filozofi ni teolozi nisu zadovoljili samo ukazivanjem i određivanj- 
em grijeha. Uvijek su iznova pokušavali shvatiti sadržaj pojma grijeh. Litavsko-fran- 
cuski filozof Emanuel Levinas (1916.—1950.) napominje da se grijeh sastoji u određenju 
samoga sebe. A što osim toga čovjek uopće radi? On eksperimentira kategorijama, 
pojmovima, duhovnim uzurpacijama, kako u tehničkom ili gospodarskom području 
djelovanja, tako i u svakodnevnim aktivnostima. Sve su to oblici nasilja, koji za 
posljedicu imaju brodolom ljudske zajednice. Horizont na kojemu u tom smislu valja 
spoznavati grijeh i otpad, nije neko apstraktno dobro, nego su to uravnoteženo 
društvo (koje želi i prihvaća drugoga) iideja humanosti (u jednom ekološki skladnom 
svijetu). Teolozi tvrde da grijeh uvijek znači skandal. 


Teolozi moralisti smatrali su imenovanje grijeha svojom obvezom — nazivima koji 
nisu ograničeni samo na: čudovište, skandal, neljudskost. Oni govore o zavisti, bijesu, 
ponosu, lijenosti (inertnosti), škrtosti, proždrljivosti (neumjerenosti), seksualnoj po- 
žudi. Pojedini dijelovi s ovog popisa takozvanih osnovnih grijeha i njihov redoslijed 
imaju korijene u antičkoj psihologiji. Taj su popis prvi napravili redovnici. A kao 
nadopuna teme iz našeg članka, u današnje doba možemo još dodati i sljedeće: sve što 
proizlazi iz zavisti, bijesa, lijenosti... predstavlja otpad. U kasnijoj literaturi redovničke 
redakcije ovaj je popis doživljavao preinake. Johannes Kassian (360.—435.) dodao je 
blud, žalost (fristitia) i oholost (namjesto ponosa), ali je izbacio zavist. Grgur Veliki 
(590.—604.) stavio je ponos (hybris) na prvo mjesto. Za njega je ponos bio izvor svih 
opačina (Moralia, XXXVI, 28). Grgurov je redoslijed zatim prevagnuo, pa je ponovo 
izbačena žalost i umetnuta lijenost (acedia). Stari su naraštaji bili uvjereni da se uvijek 
kad je ljudsko djelovanje opsjednuto krivim prioritetom može očekivati stvaralački 
besmisao a — mi bismo mogli dodati — i otpad. 


Moralnoteološko određenje pojma otpada valjalo bi još produbiti. Otpad možemo 
smatrati i najnepoželjnijim rezultatom procesa stvaranja, u kojem je Stvoritelj napos- 
ljetku doživio poraz. Otpad je na taj način proturječan predodžbi koju je kršćansko 
društvo izgradilo o »svemoćnom Bogu«. Da bismo izbjegli takav zaključak, odgovor- 
nost za otpad (potpunu ili barem djelomičnu) pripisujemo čovjeku. U tome svemu je 
Bog »milostivi Bog, koji čovjeku prašta pogreške«. Onaj tko polazi od druge verzije, 
ali se ipak krzma lišiti »Boga« odgovornosti za granice procesa stvaranja, odlučuje se 
za dualizam, u okviru kojega su jednakovrijedni pojmovi o Bogu kao »milostivom« i 
»tajanstvenom Bogu«. 

U samoj je Bibliji riječ o grijehu, iskonskom grijehu, izgonu iz raja, Kainovu 
umorstvu brata, porastu nasilja među ljudima, potopu, Noinu zavjetu, Babilonskoj 


3 Obilježje svih živih organizama, uopće, svih stvari koje čine svemir, je u bilo kojem obliku sloboda 
(Whitehead) i s obzirom na to neiskupljena krivnja. 

kuli. Sve su to u stvari mjesta na kojima je projekt stvaranja zakazao. Svima im je 
zajednička udaljenost od Boga (grijeh), uništenje prvotnoga smisla, dvojbenost života. 
Ali u Bibliji također stoji i sljedeće: grijeh počiva na slobodnoj (s negativnim učinkom 
u društvu i svijetu) odluci čovjeka, koji sebe smatra vjernikom u svjetlu otkrivenja 
Boga u Isusu Kristu. Osim toga, grijeh je djelo pod koje se, ovisno o tome u kojoj mjeri 
umanjuje, nanosi štetu ili uništava, može kako na društvenoj, tako ina ekološkoj razini 
podvući crtu i napraviti račun. 


5. ZBRINJAVANJE OTPADA 


Ima li ovo opširno razmatranje ikakvog značenja za odnos prema otpadu u praksi. 
Potrebno se još jednom u mislima vratiti iskustvu. Ponekad i danas onoga tko živi u 
otpadu spopadne osjećaj da više ne može podnijeti pogled na njega. Svjestan je koliko 
to odudara od standarda koje je sam sebi postavio. Reakcija raste: on otpad počinje 
smatrati nečime toliko nadosobno odvratnim, nedostojnim čovjeka, nečime što vrijeđa 
područje humanosti da odlučuje povući granicu između sebe i otpada. Nastoji ga 
ukloniti iz svog vidokruga. Grade se odlagališta — prvo u blizini, potom sve dalje, i 
konačno u najudaljenijim regijama. 


Pri tome je jasno: otpad se očituje kao skandal; postaje nešto što dezintegrira ljude 
isvjetsku zajednicu. Javlja se sumnja može li recept prostornoga odvajanja sam po sebi 
polučiti uspjeh. Onaj tko se bavi odlaganjem otpada počinje razmišljati o diferencira- 
-nijim rješenjima. Prije odvajanja mora se uvesti sustav za odvojeno skupljanje otpada 
te bi trebalo krenuti stazama obnavljanja vrijednosti (recycling) prilagođenima pojedi- 
načnim »frakcijama otpada« (staklo, papir, aluminij). Nameće se eksperimentiranje s 
prikupljanjem ikompostiranjem biološkog otpada, razmišlja se o službi za prikupljanje 
i odvoženje otrovnog otpada, a sve to nije moguće provesti bez jasnih političkih | 
odluka. One pak iziskuju vrijeme i političku volju.“ Prosvjećivanje jejednako potrebno 
kao i odgovarajuća pedagogija te ekološka tehnika. 


Za odvajanje od otpada postoji doista raznolika slika: prvo su tu »odlagališta«, 
zatim »spaljivanje«, potom odvojeno rješavanje štetnih i otrovnih tvari, raspore- 
đivanje na zemlje koje su zbog ekonomskih razloga bile spremne prihvatiti otpad, ili 
pak nisu bile dovoljno moćne i imućne da bi se mogle oduprijeti takvom uvozu. Sve 
je ovo u stvarnosti vrlo problematično. Neprijeporno i dalje postoji opasnost da se 
»..ono što neka epoha pronađe kao rješenje za svoje probleme, u sljedećoj epohi javi 
u obliku zaoštrenog problema« (Grassmuck V. i Unverzagt, 1991:320). Tendencija koja 
je prije već proizvela određeni otpad i za sobom ostavila stari, stalno sama sebe 
reproducira. 


I na kraju realizacija: ne postoji savršen sustav zbrinjavanja otpada.“ 


4. U Njemačkoj od 1972. godine postoji Zakon o uklanjanju otpada (od 1986: Zakon o otpadu, sve je više 
orijentiran na izbjegavanje otpada). 

5 U ovom smislu valja razumjeti i Zelenu točku / dualni sustav, u okviru kojih privatno gospodarstvo i 
općine mogu surađivati (novine, staklo, plastika, preostali otpad itd.). Općine preuzimaju zadaće dualnog 
sustava uz naplatu. (Gradonačelnik Wiesbadena tuži se da već od 1993. nije za to dobio nikakav novac.) 

6. Recikliranje papira, stakla, metala — do 30 posto? — ima smisla, iako kod nekih tvari (plastika, ljepila) 
vodi u slijepu ulicu. Zbog toga bi se prvo u okviru dualnog sustava moralo osloboditi plastiku (kako se 
plastični otpad ne bi gomilao, slao u zemlje trećeg svijeta ili Istočnu Europu ili pak uz skupi utrošak 
energije pretvarao u naftu). Preobražavanje materije moralo bi se osloboditi nastajanja otrova. 

Dugoročno gledano cilj nam mora biti izbjegavanje novog i starog otpada. Mora 
postojati etička odluka čiji je cilj očuvanje što manje zagađenog životnog tijeka i 
sprečavanje šteta koje bi se nanijele budućim naraštajima. To nam mora biti namjera i 
intencija. Pri tome pomaže svrstavnaje otpada u grijeh. Ista predodžba pokazuje i na 
razini konkretnoga da je stroga strategija izbjegavanja otpada ipak utopija. Kako bi 
drukčije i moglo biti; posrijedi je ipak ljudska nesavršenost. U kršćanskoj predodžbi 
grijeha postoji uvijek i nada? 


ZAKLJUČAK 


I da sažmemo: Treba težiti cjelovitom Pristupu koji u sebi sadrži sve moguće kompo- 
nente pravilnog postupanja s otpadom.? 


Više nego li su stručnjaci očekivali, u zadnje vrijeme veliki dio njemačkog stanov- 
ništva sudjeluje u rješavanju problema novog i starog otpada. Spremnost na to već se 
godinama nazirala. Zadnji porast motivacije dogodio se nakon što je savezna vlada 
uvela Propis o ambalaži, što je pogođene gospodarske udruge i komune navelo na 
zajedničku akciju. Oblikovanje proizvoda pretvara se u odgovornost za proizvod, 
utoliko što proizvođača obvezuje na povratno preuzimanje vlastitih materijala.? 


Na početku očito uspješno. Nakon uvođenja dualnog sustava (DSD) govorilo se o 
smanjenju količine otpada za 10 do 15 posto. Razlog za radovanje? Na žalost još do 
danas nije razjašnjeno ne prelaze li troškovi ovog sustava mogućnosti onih koji su 
njime obuhvaćeni. Postavlja se Pitanje može li se taj cilj — »recikliranje« (stvarno 
obnavljanje vrijednosti), na koji se računalo pri uvođenju »Zelene točke« (dvije strelice 
koje jedna drugu love za rep!), doista prakticirati u željenoj mjeri. Smanjuje li se 
ukupna količina otpada? Nježnu biljčicu motivacije svakako se mora zaštititi od lažnih 
nada. Tko previše obećaje, snosit će odgovornost ako se postojeći angažman za okoliš 
opet pretvori u nevoljkost i nezainteresiranost. Io ovome valja razmisliti: Ostaje ipak 
jedan dio otrovnih tvari za koje treba pronaći neki oblik uklanjanja — nije isključeno 
ni spaljivanje. Može li se taj ostatak doista ukloniti? Kao cilj mora se nametnuti 
koncepcija izbjegavanja otpada, ali de facto ipak još uvijek ostaje jedan smrdljivi, 
otrovni ostatak. U svemu tome doista može biti korisno otpad smatrati grijehom. 


7. Što se tiče starih otpada, ovisno o definiciji koja prevladava, smatra se da su mjesta pogodna za stare 
otpade oni prostori zemljine kugle u kojima ne živi čovjek: pustinje, močvare, ušća rijeka, rudnici soli, 
rijeke koje su prividno osobito pogodne kao kloake, mora i prazna zemljišta i — kao fenomen nepro- 
mišljene i cinične socijalne diskriminacije — slamovi u gradskim predgrađima i stražnja tvornička 
dvorišta. Nije dopušteno apokaliptično gledanje na ta odlagališta za stari otpad (građevinski otpad koji 
nastaje pri gradnji kuća, cesta i postaja podzemne željeznice mnogo više i dramatičnije opterećuje 
odlagališta). Podsjećamo na mnogobrojne prirodne organizme koji su kao stvoreni za recikliranje otpada. 

8 U onoj mjeri u kojoj je »Zelena točka (DSD)« u stanju utilitaristički riješiti problem otpada, valja i nju 
rabiti u svrhu postizavanja ovog cilja. Ona apelira na dobro u čovjeku i na njegov razum. Zahtijeva 
otvorenost i transparentnost. Tamo gdje proizvođači već i zbog uštede nastoje smanjiti utrošak mate- 
rijala, ovaj sustav djeluje kao neka vrsta poreza na ambalažu (čemu SPD i daje prednost) i tako služi 
izbjegavanju otpada. Neke vrste ambalaže treba uvođenjem posebnih pristojbi potisnuti a valjalo bi 
ponovno malo bolje razmisliti i o spaljivanju. Za ekološki štetnu jednokratnu ambalažu valja uzimati 
zalog. : 

9 Ovaj propis predviđa oslobađanje od obveze povratnog preuzimanja ambalaže, ako se ona skuplja u 
spremnicima kod prodavača (npr. smoposluživanjima) ili u spremnicima postavljenim blizu kućanstava 
te se odatle odvozi na recikliranje. 

Druga napomena: Uvijek se pokušavalo, kako je i gore navedeno, kod onog što se 
smatra otpadom zaobići ispitivanje tvari provođenjem fizikalno-kemijske analize, 
nego se to pokušava riješti asocijacijom s društvenim slojevima. Gledajući ljude koji 
su se dragovoljno ili prisilno odlučili baviti otpadom čovjek se oslobađao vlastite 
krivnje. Kad je ipak spoznao vlastitu krivnju, nužno je došlo do solidarizacije s 
»nositeljima starih otpada«, koji su često bili obespravljeni i koje se za sve okrivljavalo. 
Cijele vrste otpada i stari otpad postaju tako oznaka vlastitih propusta i jedan oblik 
grijeha. Zajednički rad, koji je sadržavao i element pomirenja, mogao je postati ono 
što je uvijek i bilo njegovo obilježje — osnova društvenog mira. 


Kršćanina ne čudi što iza tehničkog djelovanja uvijek ostaje trag disharmonije, 
nesklada između prirode i čovjeka i dokaz grijeha u procesu stvaranja. Svijest o tome 
ne sprečava ga da odgovori Lutherovim riječima: Usprkos svemu zasadi stabalce. 
Temelj njegove vjere je nada. 

SIN AND WASTE. ENVIRONMENTAL BALANCE AND SOCIAL BALANCE 


Philipp Schmitz SJ 
Faculty of Philosophy and Theology, St. Georgen, Frankfurt 


Summary 


Waste manifests as a scandal, disintegrating factor ofhuman and world community. After human activities 
there is more and more of waste. Waste symbolizes something indecent for a man, 0 a man wants to remove 
it from his horizon. The solution of waste represents a strained problem for every new epoch and generation. 
The goal has to be the avoidance of old and new waste, although it is a bit of utopia, because a man is an 
imperfect being. 

Waste is a kind of a sin, because technical activity leaves a trace of disharmony between a man and 
nature, and is a proof of a sin in the process of creation. Keeping aloof from the sin is expressed also as social 
aloofness toward'social groups that are engaged in its solving. These are mainly newly arrived migrants 
and lower social groups. 

Forced or voluntary waste concerning liberates us from personal guilt. Its comprehension leads to 
solidarity with "bearers of old waste", and the common work encompasses elements of conciliation and basic 
social peace. 


Key words: Cfiristians, garbage, sin, social peace, waste 


SUNDE UND ABFALL. OKOLOGISCHE BALANCE 
UND GESELLSCHAFTLICHE BILANZ 


Philipp Schmitz SJ 
Philosophisch-Theologische Hochschule St.Georgen, Frankfurt 


Zusammenfassung 


Abfall erscheint als Skandal, als Desintegrationsfaktor der menschlichen undweltlichen Gemeinschaft. Der 
Mensch Ićift immer mehr Abfall zurtick. Der Abfall symbolisiert etwas Menschenunwiirdiges, und somit 
michte ihn der Mensch aus seinem Gesichtskreis entfernen. Die Lsung der Abfallfrage stellt ein Problem 
dar, das sich filr jeden neuen Zeitraum und jede Generation immer mehr verschiirft. Das Ziel mufš in der 
Vermeidung alten und neuen Abfalls am obgleich dies an Lltopie grenzt, denn der Mensch ist ein 
unvolikommenes Wesen. 

Abjfall ist eine Art Siinde, denn das technische Wirken hinterliiBt eine Spur der Disharmonie zwischen 
Mensch und Natur und ist ein Beweis der Siinde im SchopfungsprozeB. Die Distanzierung von đer Stinde 
iiufert sich auch als gesellschaftliche Distanz zu jenen Schichten, die sich mit der Abfallbeseiticung 
befassen. Es handelt sich iiberwiegend um Neuankommlinge und untere Schichten. 

Die obligatorische oder freiwillige Befassung mit Abfall befreit uns von persčnlicher Schuld. Die | 
Erkenntnis dariiber fiihrt zur Solidarisierung mit den "Trigern der Altlast", und die gemeinschaftliche 
Arbeit enthćilt Elemente der Versčhnung und die Grundlage fiir gesellschaftlichen Frieden. 


Grundbegriffe: Abfall, Altlast, Christen, gesellschaftlicher Friede, Miill, Siinde 


346 


